Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, oinarrizko zerbitzuetako langileei eta talde sentiberei edo arriskukoei egiten ahal zitzaizkien PCR probei eta koronabiruserako ELISA edo CLIA test serologikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1. Nafarroako Gobernuak zer egunetatik aitzina izaten ahal zuen ahalmena PCR proba eta koronabiruserako ELISA edo CLIA test serologikoak egiteko oinarrizko zerbitzuetako langileei eta talde sentiberei edo arriskukoei?

2. Zer egunetan hasi zen sistematikoki bermatzen PCR proba eta koronabiruserako ELISA edo CLIA test serologikoak eginen zitzaiela oinarrizko zerbitzuetako langileei eta talde sentiberei edo arriskukoei?

3. Zenbatero eta noiztik egiten ari zaie PCR proba eta koronabiruserako ELISA edo CLIA test serologikoak oinarrizko zerbitzuetako langileei eta talde sentiberei edo arriskukoei?

4. Zer kolektibo sartzen dituzue zehatz-mehatz oinarrizko zerbitzuetako langileen eta talde sentiberen edo arriskukoen artean, proba horiek modu periodikoan egiteko?

5. Nafarroako Gobernuak zergatik ez dizkie lehenago egin PCR proba eta koronabiruserako ELISA edo CLIA test serologikoak oinarrizko zerbitzuetako langileei eta talde sentiberei edo arriskukoei?

Iruñean, 2020ko maiatzaren 18an

Foru parlamentaria: Cristina Ibarrola Guillén